MiPK TAIPUI KENTÄLLÄ - VASTALAUSE VOI MUUTTAA LOPPUTULOKSEN | Mikkelin Pallokissat
MiPK TAIPUI KENTÄLLÄ – VASTALAUSE VOI MUUTTAA LOPPUTULOKSEN
Ottelu: Gnistan-MiPK
Pvm: lauantai 5.5.2018 klo 18.30
Kenttä: Oulunkylä TN
MiPK matkusti sarjan toisella kierroksella otteluun Helsinkiin, jossa vastaan asettui yksi lohkon ennakkosuosikeista, Ykkösestä pudonnut Gnistan. Pelikellon näyttäessä täyttä aikaa tulostaululla komeili kotijoukkueen voittolukemat 3-1 ( 0-0 ). Tästä huolimatta ottelun loppulukemat voivat vielä muuttua, sillä kotijoukkue peluutti kentällä pelaajaa, jota ei oltu merkitty ottelun kokoonpanoluetteloon. Kissat jättää asiasta vastalauseen Palloliitolle, joka aikanaan asian käsittelee. Ottelun virallista ja vahvistettua lopputulosta joudutaan siis vielä tovi odottelemaan.
Itse ottelu kentällä oli varsin tasainen. Avausjaksolla vieraat puolustivat tiiviisti ja oma hyökkäyspelaaminen oli varsin nihkeää.
– Omat tilanteet olivat kyllä vähissä, tosin vastustajakin puolustettiin aika hyvin pelin ulkopuolelle. Toinen jakso oli jo hieman tasapainoisempaa tekemistä, vaikka kolme maalia omiin menikin. Tämä on kyllä ottelua kohden liikaa, mikäli haluamme voitosta pelata, tiivisti päävalmentaja Janne Moilanen ottelun urheilullisen annin.
Kissojen 1-1 tasoitusmaalin viimeisteli Isaac Kannah, kun ottelua oli pelattu 60 minuuttia. Kotijoukkueen nopea kuittaus lukemiin 2-1 viiden minuutin jälkeen Kissojen osumasta ja lopulta 3-1 maali veivät kuitenkin viimeisen kirivaihteen vierasjoukkueelta.
– Kaksi kovaa kohdattu vieraissa heti alkuun ja seuraavaksi päästään pelaamaan kotikentällä. Molemmat pelatut ottelut tappioista huolimatta antavat kyllä uskoa tekemiseemme, joka pitää jatkossa konkretisoida tuloksena, päätti Moilanen.
Ottelun tilastot https://www.palloliitto.fi/ottelu/984674
Ottelutahti jatkuu Kakkosessa kiivaana. MiPK saa kotiavaukseensa vastaan sarjanousija LPS:n. Ottelu pelataan Hänskissä helatorstaina 10.5.2018 klo 16.00.
Antti Voutilainen jatkaa Mikkelin Pallo-Kissoissa
Edustus jatkaa harjoitusotteluitaan, A-nuorilla kauden avaus
Edustukselle tasapeli, A-nuorille ansaittu häviö
FC Vaajakoski edustuksen vieraaksi, A-junioreilla kenraaliharjoitus Komeettoja vastaan.
Huhtikuun harjoitusottelut